
Af samme forfatter:


Hemmeligheder/Maskerader. 2025


Goth Queen - Et gotisk univers fyldt med mørke og mystik. 2025











En stor del af livet bliver brugt på først at sige:


’Det er for tidligt’


og siden


’Det er for sent’.













Forord



Jeg har længe overvejet at udgive mine digte, men det kræver både tid og mod. Digtsamling spænder over omkring 40 år! Denne digtsamling kredser tematisk om eksistentielle emner som tid, tab, håb, savn og identitet. Disse temaer har på forskellig vis præget mit liv – ikke altid direkte, men ofte på et mere spirituelt plan. Inspirationen kommer fra en bred vifte af oplevelser og indtryk fra livet. Mit håb er, at digtene kan vække genklang, måske endda inspirere, og at læseren kan finde noget værdifuldt i dem.


Flere hemmeligheder & maskerader er en opd. udg., som bl.a. indeholder en grundigere korrekturgennemgang, 11 nye digte, ekstra vers, samt stemnings billeder, der bliver en del af digtenes univers, udtryk.









Tilpasset


Tid til at komme af afsted


Tæller ugerne


Tæller dagene


Tæller timerne


Sidste chance


Fredag giver mig atter -


Men en bombe falder


Det er bare så kompliceret


Når verdenen danser på en knivsæg


Får lyst til at gøre noget drastisk...


For hvilen forskel gør det egentligt


Oprør her og nu


Moral og fordærv


Maskerade og hemmeligheder


Lukker øjnene


Til de mange åbne løgne


Lange skygger


Levende spøgelser


Som bare sidder og venter


Tager mig sammen


bider tænderne sammen


tager en tur til


finder en grimasse, der kan passe


som altid en tilpasset maske


’hvordan går det’?


’super, det går fantastisk godt’


Bange for den krakelere


bliver fuldstændigt panisk


løber fra mig selv -


bange for ...


hvad der gemmer sig ...


Min wingman er borte


Mr. singman er væk


Trasker rundt


uden noget mål


Formålsløst


uden mål


målløst


i min egen trædemølle


bytter rundt på dag og nat


ingen forskel på dagene


Alt i grå nuancer


regnvejr 24/7


hvor er det dog trist

Hverdagens tyste trommer


Et skridt frem og så to tilbage


De samme hverdage


De samme diskussioner


De samme almindeligheder


Nu tager jeg sgu en kop kaffe


Hvis jeg måtte, var alene


Havde jeg nok puttet mere end kun sukker i ...


En tiltrængt pause fra alle almindelighederne


En kliché af mig selv


Jeg er sgu ikke bedre selv


Prøver dog at se nuancerne


Svære at se det i det grå


Men smil er der da på


Så jeg klarer en dag til


Med samme agenda


Et rullebånd uden rulle


Hvorfor skal det dog være så trivielt

